എ.സി. റോഡ് നവീകരണം: കര്ഷകരുമായി ചര്ച്ച നടത്തി കുട്ടനാട്: എ.സി. റോഡ് നവീകരണത്തിന്റെ ഭാഗമായി ഉളവായിരിക്കുന്ന ആശങ്കള് പരിഹരിക്കാന് കര്ഷകരുമായി ചര്ച്ച നടത്തി. കെ.എസ്.ടി.പി സൂപ്രണ്ടിങ് എന്ജിനീയര്, എക്സിക്യൂട്ടീവ് എന്ജിനീയര്, കണ്സല്ട്ടന്റ് പ്രതിനിധികള്, കരാര് കമ്ബനിയുടെ പ്രതിനിധികള്, കൃഷി അസി ഡയറക്ടര് എന്നിവരാണ് കൈനകരി, നെടുമുടി കൃഷിഭവന് പരിധിയിലുള്ള കര്ഷകരുമായി ചര്ച്ച നടത്തിയത്. കൊയ്ത്തു ജോലികള് നടക്കുന്ന നവംബര് മാസത്തില് കൊയ്ത്തു യന്ത്രങ്ങള്ക്കും നെല്ല് സംഭരിക്കാനെത്തുന്ന വാഹനങ്ങള്ക്കും പൂര്ണ സഞ്ചാര സ്വാതന്ത്ര്യം വേണമെന്ന് കര്ഷകര് ആവശ്യപ്പെട്ടു. ഇതനുസരിച്ചു നവംബര് മാസത്തില് ഗതാഗതത്തിനു തടസം വരുന്ന പ്രവര്ത്തികള് നിര്ത്തിവെക്കാന് തീരുമാനിച്ചു. കൂടാതെ പുതിയതായി നിര്മിക്കുന്ന കലുങ്കുകളെ പറ്റിയുള്ള ആശങ്കകളും കര്ഷകര് പങ്കുവെച്ചു. പുനര് നിര്മിക്കുന്ന പക്കി പാലത്തിന്റെ ഗര്ഡറുകള് ഇന്നലെ സ്ഥാപിച്ചു. ഇന്നുമുതല് സ്ളാബിന്റെ നിര്മ്മാണ പ്രവര്ത്തികള് ആരംഭിക്കും. ഒക്ടോബര് മാസം മധ്യത്തോടെ പൊങ്ങ, പക്കി പാലങ്ങള് ഗതാഗതത്തിന് തുറന്നുകൊടുക്കാനാകുമെന്ന് കരാര് കമ്ബനി അധികൃതര് അറിയിച്ചു.